

Gwida għall-kandidati

**fil-Proċeduri ta’ Selezzjoni organizzati mill-Parlament Ewropew**

# WERREJ

[WERREJ 2](#_Toc196476540)

[1. INTRODUZZJONI 3](#_Toc196476541)

[2. KIF TAPPLIKA 3](#_Toc196476542)

[2.1 Kummenti ġenerali 3](#_Toc196476543)

[2.2 Kif tibgħat il-fajl tal-applikazzjoni komplut tiegħek 3](#_Toc196476544)

[2.2.1 Akkomodament raġonevoli 4](#_Toc196476545)

[2.3 Dokumenti ġustifikattivi li għandek tehmeż mal-fajl tal-applikazzjoni 4](#_Toc196476546)

[2.3.1 Kummenti ġenerali 4](#_Toc196476547)

[2.3.2 Dokumenti ġustifikattivi għall-kriterji ta’ eleġibbiltà ġenerali 4](#_Toc196476548)

[2.3.3 Dokumenti ġustifikattivi għall-kriterji ta’ eleġibbiltà speċifiċi 5](#_Toc196476549)

[Diplomi u/jew ċertifikati li jattestaw it-tlestija b’suċċess tal-istudji 5](#_Toc196476550)

[Esperjenza professjonali (jekk mitluba) 5](#_Toc196476551)

[Għarfien lingwistiku 6](#_Toc196476552)

[3. STADJI FIL-PROĊEDURA 6](#_Toc196476553)

[3.1 Ammissjoni u evalwazzjoni tal-kwalifiki (l-ewwel fażi) 6](#_Toc196476554)

[3.1.1 Ammissjoni 6](#_Toc196476555)

[3.1.2. Evalwazzjoni tal-kwalifiki 7](#_Toc196476556)

[3.2 It-testijiet (it-tieni fażi) 7](#_Toc196476557)

[3.3 Lista ta’ kandidati idonei 8](#_Toc196476558)

[4. SKWALIFIKA 8](#_Toc196476559)

[5. INFORMAZZJONI ĠENERALI 8](#_Toc196476560)

[5.1 Kontribuzzjoni finanzjarja għall-ispejjeż tal-ivvjaġġar u tas-sussistenza/għar-rimborż tal-ispejjeż tal-missjonijiet b’rabta mat-testijiet li jsiru bi preżenza fiżika 8](#_Toc196476561)

[5.2 Talbiet mill-kandidati għal aċċess għall-informazzjoni li tikkonċernahom 9](#_Toc196476564)

[5.3 Protezzjoni tad-data personali 9](#_Toc196476565)

[6. TALBIET GĦAL RIEŻAMI – ILMENTI U APPELLI – ILMENTI LILL-OMBUDSMAN EWROPEW 9](#_Toc196476566)

[ANNESS I 10](#_Toc196476567)

[ANNESS II 14](#_Toc196476568)

[ANNESS III 18](#_Toc196476569)

[TALBIET GĦAL RIEŻAMI – ILMENTI U APPELLI – ILMENTI LILL-OMBUDSMAN EWROPEW 18](#_Toc196476570)

[A. Talbiet għal rieżami 18](#_Toc196476571)

[B. Ilmenti u appelli ġudizzjarji 18](#_Toc196476572)

[C. Tressiq ta’ lment lill-Ombudsman Ewropew 19](#_Toc196476573)

# INTRODUZZJONI

Proċedura ta’ selezzjoni hija miftuħa għaċ-ċittadini kollha tal-UE li jissodisfaw il-kriterji ta’ eleġibbiltà (ġenerali u speċifiċi) u l-kwalifiki sad-data li fiha jagħlqu l-applikazzjonijiet. Dan jiżgura li l-kandidati kollha jkollhom opportunità ġusta biex juru l-ħiliet tagħhom, li jippermetti selezzjoni bbażata fuq il-mertu u trattament ugwali.

Il-kandidati li jirnexxu jitpoġġew f’lista ta’ kandidati idonei, li minnha l-Parlament Ewropew jirrekluta abbażi tal-ħtiġijiet tiegħu.

Għal kull proċedura jitwaqqaf kumitat ta’ selezzjoni u l-membri tiegħu jinħatru mill-amministrazzjoni u mill-kumitat tal-persunal. Il-proċedimenti tiegħu huma kunfidenzjali u jsiru f’konformità mar-Regolamenti tal-Persunal tal-UE.

Biex jagħżel l-aħjar kandidati, il-kumitat iqabbel il-kwalifiki u l-prestazzjoni tal-kandidati biex jevalwa l-idoneità tagħhom biex iwettqu d-dmirijiet deskritti fl-avviż. Il-kumitat jevalwa mhux biss l-għarfien tal-kandidati iżda jidentifika wkoll il-persuni l-aktar kwalifikati abbażi tal-mertu.

# KIF TAPPLIKA

## Kummenti ġenerali

Qabel tapplika, qis li tissodisfa l-kriterji ta’ eleġibbiltà kollha billi tagħmel rieżami bir-reqqa tal-avviż ta’ reklutaġġ u ta’ din il-gwida, u billi tieħu nota tar-rekwiżiti.

L-applikazzjoni tiegħek trid tibgħatha biss permezz tal-pjattaforma online [Apply4EP](https://apply4ep.gestmax.eu/search/index/lang/mt_MT). Sabiex toħloq kont fuq Apply4EP, ikklikkja fuq it-tab “Applika online” fin-naħa t’isfel tal-avviż u segwi l-istruzzjonijiet.

**Jista’ jkollok kont wieħed biss** iżda tista’ taġġorna l-informazzjoni personali tiegħek jekk ikollok bżonn.

Jekk ikollok diffikultajiet biex toħloq kont Apply4EP jew problemi tekniċi, jekk jogħġbok ikkuntattja lil: PERS-APPLY4EPContacts@europarl.europa.eu.

Qis li l-applikazzjoni online kompluta, flimkien mad-dokumenti ġustifikattivi meħtieġa kollha, tiġi vvalidata f’Apply4EP sal-iskadenza speċifikata fl-avviż.

**L-applikazzjonijiet u d-dokumenti ġustifikattivi li jintbagħtu f’Apply4EP wara l-iskadenza ma jiġux ikkunsidrati**.Tistenniexsal-aħħar jum biex tapplika. Il-Parlament Ewropew ma jista’ jinżamm responsabbli għall-ebda problema teknika li tinqala’ fl-aħħar minuta kkawżata minn volum qawwi fis-sistema.

Jiġu kkunsidrati biss l-applikazzjonijiet li jintbagħtu permezz ta’ Apply4EP. Tibgħatx l-applikazzjoni tiegħek bil-posta rreġistrata jew ordinarja. L-Unità tas-Selezzjoni u t-Tfittxija ta’ Talenti mhijiex se taċċetta applikazzjonijiet li jitressqu bl-idejn.

L-Unità tas-Selezzjoni u t-Tfittxija ta’ Talenti se tkun responsabbli mill-komunikazzjoni kollha mal-kandidati matul il-proċedura. Il-korrispondenza kollha, inklużi l-istediniet għat-testijiet u n-notifiki tar-riżultati, se tintbagħat lill-indirizz tal-email speċifikat fl-applikazzjoni Apply4EP tiegħek. Iċċekkja regolarment l-email tiegħek u aġġorna d-dettalji personali tiegħek jekk ikun hemm bżonn.

**Jekk jogħġbok iċċempilx lill-Unità tas-Selezzjoni u t-Tfittxija ta’ Talenti. Ibgħat kwalunkwe mistoqsija billi twieġeb għall-email li tikkonferma l-applikazzjoni online tiegħek**.

Jekk ikollok bżonn ċertifikat ta’ attendenza għat-testijiet, ibgħat it-talba tiegħek billi twieġeb il-messaġġ li jistiednek għat-test.

## Kif tibgħat il-fajl tal-applikazzjoni komplut tiegħek

1. Oħloq il-kont tiegħek billi tikklikkja fuq it-tab “Applika online” fil-pjattaforma APPLY4EP, jew agħmel login jekk diġà għandek kont.
2. **Ehmeż id-dokumenti ġustifikattivi kollha meħtieġa,** preferibbilment f’format PDF. Huwa ferm irrakkomandat li d-dokumenti ġustifikattivi kollha jitħejjew minn qabel. Jekk għandek diversi dokumenti, iġborhom f’fajl wieħed, preferibbilment f’format PDF, qabel ma tagħmel upload tagħhom. Madankollu, id-dokumenti jistgħu jittellgħu wkoll fil-format DONC, DOCX, GIF, JPG, TXT, PNG jew RTF. Qis li d-dokumenti tiegħek ikunu leġġibbli u mhux akbar minn 5 MB biex tagħmel upload tagħhom fil-pjattaforma APPLY4EP.
3. Ivvalida l-applikazzjoni tiegħek billi ssegwi l-istruzzjonijiet f’Apply4EP. Ladarba l-applikazzjoni tiegħek tkun ġiet ivvalidata, **ma tistax tibdilha jew iżżid dokumenti magħha.**

**NB:** Jekk titlaq mill-paġna mingħajr ma tissejvja jew tiffinalizza l-applikazzjoni tiegħek jew jekk is-sessjoni fuq Apply4EP tiskadi (massimu ta’ 120 minuta), titlef l-informazzjoni li tkun tellajt, u jkollok terġa’ tibda.

Kull applikazzjoni li tintbagħat permezz ta’ Apply4EP tiġi kkonfermata b’email li tispeċifika li l-applikazzjoni tkun ġiet irreġistrata. Qis li tiċċekkja l-folder tal-ispam tiegħek jekk ma tarax l-email.

### Akkomodament raġonevoli

Jekk għandek diżabbiltà jew ċirkostanzi speċifiċi li jistgħu jaqilgħu problemi matul it-test (eż. tqala, treddigħ, problemi tas-saħħa, trattament mediku, eċċ.), dan trid tispeċifikah fl-applikazzjoni tiegħek. Jekk tixtieq titlob akkomodament raġonevoli, se tkun meħtieġ timla formola ta’ talba li se tingħatalek qabel il-fażi tal-ittestjar. Jeħtieġlek tipprovdi dokumenti ġustifikattivi biex tiġġustifika t-talba tiegħek għal akkomodament raġonevoli. Id-dokumenti ġustifikattivi jistgħu jinkludu ċertifikati mediċi, noti tat-tabib u prova ta’ akkomodament raġonevoli preċedenti, bħal kwalunkwe akkomodament għal eżamijiet mogħtija preċedentement matul l-edukazzjoni tiegħek. L-informazzjoni fid-dokumenti ġustifikattivi tiegħek tiġi evalwata biex jiġi pprovdut l-akkomodament meħtieġ.

Ibgħat din l-informazzjoni lis-Servizz Mediku tal-Parlament Ewropew billi tuża l-indirizz tal-email apposta speċifikat fil-formola. Jekk jogħġbok tibgħat ebda informazzjoni medika lill-Unità tas-Selezzjoni u t-Tfittxija ta’ Talenti. Ħu nota li **trid tibgħat talba ġdida għal akkomodament raġonevoli għal kull proċedura li tapplika għaliha,** peress li s-Servizz Mediku ma jżommx rekords tat-talbiet preċedenti minħabba r-regolamenti dwar il-protezzjoni tad-data. Madankollu**, tista’ terġa’ tuża l-istess dokumenti ġustifikattivi jekk l-insuffiċjenza jew is-sitwazzjoni medika tiegħek tibqa’ l-istess.**

Kun af li s-software tal-ittestjar online (TestWe) bħalissa **mhuwiex aċċessibbli għall-kandidati li jużaw qarrejja tal-iskrin, magnifiers u software ta’ traskrizzjoni awtomatika tat-taħdit u għall-kandidati b’insuffiċjenza fis-smigħ**.

Se jsiru arranġamenti alternattivi, fejn xieraq, għall-kandidati li jkunu talbu akkomodament raġonevoli (pereżempju, dawk b’insuffiċjenza fil-vista jew fis-smigħ jew dawk b’disturb fid-diskors u/jew fil-lingwa) dment li t-talba tagħhom tiġi approvata mis-Servizz Mediku tal-Parlament.

## Dokumenti ġustifikattivi li għandek tehmeż mal-fajl tal-applikazzjoni

### Kummenti ġenerali

Id-dokumenti li ttella’ meta tapplika online m’hemmx bżonn li jkunu kopji awtentiċi attestati.

Ir-referenzi għal siti web jew għal kontijiet tal-media soċjali ma jikkostitwux dokumenti ġustifikattivi validi.

Dokumenti stampati minn siti web mhumiex se jitqiesu bħala ċertifikati, għalkemm jistgħu jinhemżu purament biex jagħtu informazzjoni addizzjonali.

***Curriculum vitae* ma jitqiesx bħala dokument ġustifikattiv li jiċċertifika l-esperjenza professjonali, il-kwalifiki jew l-għarfien tal-lingwi.**

Waqt il-kompilazzjoni tal-fajl tal-applikazzjoni tiegħek, ma tistax tirreferi għal formoli ta’ applikazzjoni jew għal kwalunkwe dokument ieħor diġà mtella’ b’rabta ma’ applikazzjoni preċedenti.

### Dokumenti ġustifikattivi għall-kriterji ta’ eleġibbiltà ġenerali

L-ebda dokument mhu meħtieġ f’dan l-istadju biex jagħti prova li inti:

* + - * ċittadin(a) ta’ wieħed mill-Istati Membri tal-Unjoni Ewropea;
			* tgawdi mid-drittijiet ċivili kollha;
			* tissodisfa kwalunkwe obbligu impost fuqek mil-liġijiet dwar is-servizz militari;
			* għandek ir-referenzi dwar il-karattru xierqa fir-rigward tal-idoneità tiegħek biex twettaq id-dmirijiet ikkonċernati;

**Billi timmarka din il-kaxxa, inti tiddikjara solennement** li tissodisfa l-kriterji u li l-informazzjoni mogħtija hija veritiera u kompluta. F’każ li tkun irreklutat, tintalab tipprovdi dokumenti li jippruvaw l-eleġibbiltà tiegħek.

### Dokumenti ġustifikattivi għall-kriterji ta’ eleġibbiltà speċifiċi

Lill-kumitat ta’ selezzjoni trid tipprovdilu l-informazzjoni u d-dokumenti kollha li jeħtieġ sabiex jivverifika l-eżattezza tal-informazzjoni li pprovdejt fil-formola tal-applikazzjoni.

### Diplomi u/jew ċertifikati li jattestaw it-tlestija b’suċċess tal-istudji

Fl-applikazzjoni online tiegħek trid tinkludi kopji tad-diplomi tal-edukazzjoni sekondarja jew għolja tiegħek, tad-diplomi universitarji jew taċ-ċertifikati li jattestaw li lestejt l-istudji tal-livell meħtieġ mill-avviż.

Il-kumitat ta’ selezzjoni se jqis is-sistemi edukattivi differenti fl-Istati Membri tal-Unjoni Ewropea (ara l-Anness I u l-Anness II ta’ din il-gwida). Id-diplomi, sew jekk maħruġa fi Stat Membru jew f’pajjiż mhux tal-UE, iridu jkunu rikonoxxuti minn awtorità kompetenti ta’ Stat Membru tal-UE, bħall-ministeru għall-edukazzjoni. Jekk għandek diplomi maħruġa minn pajjiż mhux tal-UE, mal-applikazzjoni tiegħek trid tipprovdi dikjarazzjoni ta’ ekwivalenza tal-UE għad-diplomi. Tista’ ssib aktar informazzjoni dwar ir-rikonoxximent ta’ kwalifiki mhux tal-UE fuq is-sit [tan-networks ENIC-NARIC](https://www.enic-naric.net/)(h[ttps://w](http://www.enic-naric.net/%29)ww.enic[-naric.net/).](http://www.enic-naric.net/%29)

Għad-diplomi postsekondarji, trid tipprovdi l-aktar informazzjoni dettaljata possibbli, b’mod partikolari dwar is-suġġetti studjati u t-tul ta’ żmien li għalih ġew studjati, sabiex il-kumitat ta’ selezzjoni, jekk stipulat fl-avviż, ikun jista’ jevalwa r-rilevanza tad-diplomi għad-dmirijiet li għandhom jitwettqu.

Jekk tibgħat diplomi relatati ma’ taħriġ tekniku jew vokazzjonali, taħriġ ulterjuri jew korsijiet ta’ speċjalizzazzjoni, trid tiddikjara jekk il-kors kienx full-time jew part-time jew jekk kienx jikkonsisti fi klassijiet ta’ filgħaxija, kif ukoll is-suġġetti studjati u t-tul uffiċjali tal-korsijiet. Jekk jogħġbok tella’ din l-informazzjoni f’dokument wieħed.

### Esperjenza professjonali (jekk mitluba)

Il-perjodi kollha tal-esperjenza professjonali se jitqiesu biss jekk din l-esperjenza tkun **inkisbet wara t-tlestija tad-diploma/diplomi jew tal-kwalifika/kwalifiki meħtieġa**. **Biex tiġġustifika l-esperjenza professjonali tiegħek,** trid tipprovdi dokumentazzjoni rilevanti li tagħti prova **tat-tul ta’ żmien u tal-livell tal-esperjenza professjonali,** u tipprovdi **deskrizzjoni fid-dettall** **tax-xogħol li jkun sar**.Din l-informazzjoni hija essenzjali biex il-kumitat ta’ selezzjoni jevalwa **kif l-esperjenza tiegħek hija allinjata mad-deskrizzjoni tal-impjieg**. Id-dikjarazzjonijiet kollha ta’ esperjenza jridu jkunu ssostanzjati bid-dokumenti ġustifikattivi xierqa.

Jekk jogħġbok ehmeż id-dokumenti li ġejjin (lista mhux eżawrjenti ta’ dokumenti):

* Dikjarazzjonijiet minn impjegaturi preċedenti jew attwali li jikkonfermaw li għandek l-esperjenza professjonali meħtieġa kif speċifikat fl-avviż.
* Jekk il-kunfidenzjalità ma tippermettilekx li tipprovdi tali dikjarazzjonijiet, jeħtieġlek tibgħat dokumentazzjoni alternattiva, bħal fotokopji tal-kuntratt tal-impjieg tiegħek b’deskrizzjoni tal-impjieg, ittra ta’ reklutaġġ, u kemm l-ewwel rendikont tal-paga kif ukoll l-aktar rendikont reċenti tal-paga tiegħek.
* Jekk ix-xogħol twettaq b’mod indipendenti (pereżempju bħala persuna li taħdem għal rasha jew membru tal-professjonijiet liberi), jiġu aċċettati bħala prova fatturi għas-servizzi pprovduti jew kwalunkwe dokument uffiċjali ieħor rilevanti għall-attivitajiet professjonali tiegħek.

Dawn id-dokumenti huma essenzjali biex tiġi vverifikata l-esperjenza tiegħek u biex jiġi żgurat li l-kumitat ta’ selezzjoni jkun jista’ jevalwa r-rilevanza tagħha għad-deskrizzjoni tal-impjieg.

Kull perjodu ta’ esperjenza professjonali jista’ jitqies darba biss. **L-esperjenza professjonali għandha tkun rilevanti għad-dmirijiet meħtieġa**, għandha tikkostitwixxi xogħol ġenwin u effettiv u għandha tkun remunerata. Madankollu, każijiet ta’ esperjenza professjonali jitqiesu kif ġej:

* esperjenza professjonali bħala voluntier: jekk tkun irregolata minn kuntratt jew ftehim formali ekwivalenti u jekk iddum mill-anqas ħames xhur full-time. Il-kreditu totali għall-esperjenza bħala voluntier ma jaqbiżx sena;
* traineeships imħallsa jew mhux imħallsa: jekk ma jiffurmawx parti minn kors ta’ studju u jekk ikunu damu mill-anqas ħames xhur full-time. Il-kreditu totali għal traineeships ma jaqbiżx sena. Huwa biss it-tul minimu tat-traineeships li jridu jitlestew sabiex jinkiseb aċċess għal professjoni li jiġi ttrattat bħala esperjenza professjonali rilevanti, u biss jekk il-persuna kkonċernata tkun effettivament kisbet id-dritt li tipprattika l-professjoni inkwistjoni;
* servizz militari jew ċivili obbligatorju: ikkreditat għat-tul ta’ żmien li fil-fatt ikun dam is-servizz. F’dan il-każ speċifiku, tali esperjenza titqies irrispettivament mid-data li fiha tkun inkisbet id-diploma li tagħti aċċess għall-grupp ta’ funzjonijiet u l-grad rilevanti;
* liv tal-maternità/paternità/adozzjoni/ġenituri/familja: jekk kopert minn kuntratt ta’ impjieg; jitqies bħala 100 fil-mija xogħol irrispettivament mill-fatt li jkun sar fuq bażi full-time jew half-time;
* dottorat: għal massimu ta’ tliet snin, dment li d-dottorat ikun fil-fatt inkiseb;
* xogħol part-time: ikkalkulat *pro rata* abbażi tan-numru ta’ sigħat maħduma (pereżempju, jumejn f’ġimgħa tax-xogħol ta’ ħamest ijiem għal perjodu ta’ 10 xhur jgħoddu bħala erba’ xhur). Madankollu, il-kumitat ta’ selezzjoni, bl-użu tas-setgħa diskrezzjonali tiegħu, jista’ jiddeċiedi li jqis bħala full-time esperjenza ta’ xogħol li tkun twettqet tal-anqas half-time. Dan ifisser li esperjenza professjonali ta’ 50 fil-mija tal-ħin tax-xogħol normali jew aktar meta mqabbel ma’ xogħol full-time tista’ tiġi kkalkulata bħala full-time (jiġifieri 100 fil-mija).

### Għarfien lingwistiku

Jeħtieġlek tindika l-**lingwa 1** tiegħek u l-livell ta’ għarfien, il-**lingwa 2** tiegħek u l-livell ta’ għarfien, u kwalunkwe lingwa oħra li taf. **Jekk jogħġbok innota li l-lingwa 1 u l-lingwa 2 iridu jkunu differenti.**

Jekk jogħġbok innota li l-livelli minimi meħtieġa hawn fuq japplikaw għal kull qasam ta’ kapaċità lingwistika (taħdit, kitba, qari, smigħ) imsemmija fil-formola tal-applikazzjoni. Il-livell C2 huwa l-ogħla livell fil-qafas, filwaqt li l-livell A1 huwa l-livell l-aktar baxx. Dawn il-kapaċitajiet jikkorrispondu għal dawk speċifikati fil-Qafas Komuni Ewropew ta’ Referenza għal-Lingwi (<https://europass.europa.eu/mt/common-european-framework-reference-language-skills>).

L-ebda dokument mhu meħtieġ fil-fajl tal-applikazzjoni biex juri li għandek l-għarfien lingwistiku speċifikat fil-formola tal-applikazzjoni tiegħek.

# STADJI FIL-PROĊEDURA

## Ammissjoni u evalwazzjoni tal-kwalifiki (l-ewwel fażi)

### 3.1.1 Ammissjoni

L-Awtorità tal-Ħatra għandha tfassal lista ta’ kandidati li jiddikjaraw li jissodisfaw il-kriterji ġenerali sal-iskadenza stipulata fl-avviż ta’ reklutaġġ. Din il-lista tintbagħat lill-President tal-kumitat ta’ selezzjoni.

Il-kumitat ta’ selezzjoni jevalwa l-kriterji speċifiċi billi japplika b’mod strett il-kriterji tal-avviż ta’ reklutaġġ meta jiddeċiedi dwar l-ammissjoni ta’ kull kandidat. Kull avviż ta’ reklutaġġ huwa indipendenti, u ammissjonijiet preċedenti fi proċedura ta’ selezzjoni waħda mhumiex garanzija ta’ ammissjoni f’xi proċedura oħra.

### 3.1.2. Evalwazzjoni tal-kwalifiki

Il-kumitat ta’ selezzjoni jevalwa l-kwalifiki tal-applikazzjoni ta’ kull kandidat eleġibbli.

Il-kumitat ta’ selezzjoni jfassal lista ta’ kandidati li għandhom jiġu mistiedna għat-testijiet, fosthom il-kandidati *ex aequo* għall-aħħar post disponibbli. L-għadd ta’ kandidati li għandhom jiġu mistiedna għat-testijiet huwa stabbilit fl-avviż.

## It-testijiet (it-tieni fażi)

It-testijiet kollha huma obbligatorji u eliminatorji. Isiru fl-istess jum jew fuq jumejn konsekuttivi u jistgħu jkunu organizzati bi preżenza fiżika jew online. L-għadd massimu eleġibbli għat-testijiet, id-dettalji tat-testijiet u l-punti li jistgħu jingħataw għalihom huma speċifikati fl-avviż.

It-testijiet bil-miktub jistgħu jsiru jew bi preżenza fiżika jew b’mod remot. Jekk isiru bi preżenza fiżika, il-kandidati jiġu mistiedna fil-binjiet tal-Parlament Ewropew. Jekk isiru b’mod remot, il-kandidati jintalbu jużaw il-pjattaforma TestWe, flimkien mal-istruzzjonijiet li ġejjin.

**Is-software tal-ittestjar online bħalissa mhuwiex aċċessibbli b’mod diġitali (ara t-Taqsima 3.1.1 ta’ din il-gwida għal aktar informazzjoni).**

Jekk tista’ tuża s-software biex tagħmel it-test, se jkollok bżonn **kompjuter personali** (desktop jew laptop) u:

* sistema operattiva Microsoft Windows 10 jew aktar reċenti jew Apple OS X 10.13 jew aktar reċenti għal Mac;
* kapaċità ta’ 1 GB ta’ spazju liberu fuq il-hard disk;
* kamera fuq in-naħa ta’ quddiem li tkun konnessa mal-kompjuter tiegħek jew integrata fih;
* konnessjoni tal-internet;
* 4 GB ta’ RAM.

Jekk ikun hemm xi tibdil fir-rekwiżiti tekniċi minimi msemmija hawn fuq konsegwenza ta’ kwalunkwe aġġornament tas-software, tirċievi notifika qabel it-test.

Is-sistemi operattivi XP, Vista u eqdem, Windows 10 S, Windows ARM (RT), MacOS eqdem minn 10.11, iOS (iPad, iPhone), Android, Chromebook, Virtual Machine, Linux (Debian, Ubuntu, eċċ.) u OS ta’ 32 bits mhumiex adatti.

Se jkollok bżonn ukoll drittijiet ta’ amministratur għall-kompjuter jew il-laptop li tkun qed tuża sabiex timblokka l-aċċess għall-applikazzjonijiet kollha (dokumenti, pakketti oħra ta’ software, siti web, eċċ.) minbarra s-software tal-ittestjar matul it-test.

Trid taċċerta ruħek li l-kompjuter tiegħek ikun issettjat bil-ħin u d-data korretti u li r-riżoluzzjoni tal-iskrin tiegħek tkun korretta.

**Trid tniżżel, tinstalla, tivverifika u tittestja l-pjattaforma mill-aktar fis possibbli (mill-anqas ġimgħa qabel it-test)**. Biex tittestja l-pjattaforma wara l-installazzjoni, se tintalab twettaq test prerekwiżit meta taċċedi għaliha. It-test prerekwiżit huwa **obbligatorju** u jrid isir **fuq il-kompjuter li se jintuża fil-jum tat-test**. Mhux se jgħodd għall-punteġġ finali tiegħek. It-test jippermettilek tiffamiljarizza ruħek mal-pjattaforma u mal-użu tagħha.

#### Kwalunkwe sistema ta’ antivirus fuq il-kompjuter jew il-laptop tiegħek trid tiġi diżattivata waqt li tkun qed tuża l-pjattaforma.

Aktar informazzjoni u struzzjonijiet dwar is-sessjoni tal-ittestjar se jintbagħtulek fl-email ta’ stedina għat-test.

Jekk tinqala’ xi problema matul it-test, **ċempel minnufih lill-fornitur tas-servizz fuq +33 1 76 41 14 88** biex tkun tista’ ssolvi l-problema u tkun tista’ tkompli bit-test tiegħek.

Jekk it-test twaqqfu, ma jiġix ikkoreġut.

Id-data u l-ħin imsemmija fl-istedina għat-test huma **l-uniċi data u ħin possibbli**.Jekk ma tkunx tista’ tipparteċipa fit-test, **mhux se jkollok opportunità oħra biex tagħmlu.**

It-testijiet orali jistgħu jsiru jew bi preżenza fiżika jew b’mod remot.

## Lista ta’ kandidati idonei

Il-lista ta’ kandidati idonei se tiġi ċċirkolata, f’konformità mad-dispożizzjonijiet stabbiliti fl-avviż.

L-inklużjoni ta’ isem kandidat fil-lista ta’ kandidati idonei tfisser li dawn jistgħu jissejħu għal intervista minn wieħed mid-Direttorati Ġenerali tal-Parlament, iżda la tikkostitwixxi dritt għal reklutaġġ u lanqas garanzija ta’ reklutaġġ. Il-validità tal-lista hija speċifikata fl-avviż.

# SKWALIFIKA

Fi kwalunkwe stadju tal-proċedura tiġi skwalifikat(a) jekk:

* toħloq aktar minn kont wieħed;
* tagħmel dikjarazzjonijiet foloz jew tibgħat dokumenti foloz;
* ma tweġibx għal stedina jew ma tkunx tista’ tiġi kkuntattjat(a) permezz ta’ email;
* ma tagħmilx it-testijiet;
* tqarraq matul it-testijiet;
* tonqos milli tikkonforma mal-istruzzjonijiet mogħtija għat-testijiet online;
* tipprova tikkuntattja lil membru tal-kumitat ta’ selezzjoni b’mod mhux awtorizzat, kemm jekk b’mod dirett kif ukoll jekk b’mod indirett;
* tiffirma jew tagħmel marka ta’ identifikazzjoni fuq it-testijiet bil-miktub tiegħek, li jiġu kkoreġuti b’mod anonimu.

Trid tagħti prova tal-ikbar integrità. Kull każ ta’ frodi jew tentattiv ta’ frodi jkun soġġett għal sanzjonijiet.

# 5. INFORMAZZJONI ĠENERALI

## 5.1 Kontribuzzjoni finanzjarja għall-ispejjeż tal-ivvjaġġar u tas-sussistenza/għar-rimborż tal-ispejjeż tal-missjonijiet b’rabta mat-testijiet li jsiru bi preżenza fiżika

**Għall-kandidati interni:** Uffiċjali u aġenti oħra koperti mir-Regolamenti tal-Persunal għall-Uffiċjali jew mill-Kondizzjonijiet tal-Impjieg ta’ Aġenti Oħra li jaħdmu mal-Parlament Ewropew u li jiġu mistiedna jattendu testijiet bi preżenza fiżika, jistgħu jkunu eleġibbli għar-rimborż tal-ispejjeż tal-missjonijiet, f’konformità mal-Artikoli 11 sa 13 tal-Anness VII tar-Regolamenti tal-Persunal.

**Għall-kandidati li m’għadhomx jaħdmu mal-Parlament Ewropew:** tista’ ssir kontribuzzjoni finanzjarja **għall-ispejjeż tal-ivvjaġġar u tas-sussistenza** tal-kandidati mistiedna biex jattendu t-testijiet li jsiru bi preżenza fiżika.

Il-kandidati jingħataw dettalji tal-proċedura fl-istedina għat-testijiet.

L-indirizz mogħti fil-formola tal-applikazzjoni fuq Apply4EP jitqies bħala l-post li minnu l-kandidati jitilqu biex jieħdu sehem fit-testijiet. Mhux se titqies bidla fl-indirizz innotifikata minn kandidat wara li l-Parlament Ewropew ikun bagħat l-istediniet għat-testijiet, sakemm il-Parlament ma jqisx li ċ-ċirkostanzi invokati mill-kandidat jammontaw għal force majeure jew li ċ-ċirkostanzi jkunu kompletament eċċezzjonali. Hija r-responsabbiltà tal-kandidati li jiżguraw li l-indirizz tagħhom fil-kont Apply4EP ikun dejjem aġġornat.

1. 1.

## Talbiet mill-kandidati għal aċċess għall-informazzjoni li tikkonċernahom

Il-kandidati għandhom dritt speċifiku li jkollhom aċċess għal ċerta informazzjoni li tikkonċernahom direttament u individwalment, kif deskritt hawn taħt. Il-Parlament Ewropew jista’ għalhekk jipprovdi, fuq talba, dikjarazzjoni tal-punteġġi miksuba f’kull taqsima tat-testijiet lill-kandidati li ma jkunux fil-lista ta’ kandidati idonei. It-talbiet iridu jsiru permezz tal-kont Apply4EP tagħhom **fi żmien xahar** mid-data li fiha tkun intbagħtet l-email li tinnotifika r-riżultat.

Talba għal aċċess għall-informazzjoni hija dejjem relatata ma’ deċiżjoni finali tal-kumitat ta’ selezzjoni. Għalhekk,

* M’għandekx tistenna informazzjoni qabel ma tippreżenta talba għal rieżami (ara l-punt 6 hawn taħt), peress li l-Unità tas-Selezzjoni u t-Tfittxija ta’ Talenti ma tkunx tista’ tipproċessa t-talba tiegħek għal aċċess għall-informazzjoni qabel ma jkun għadda l-limitu ta’ żmien għall-preżentazzjoni ta’ talba għal rieżami
* Jekk tkun ippreżentajt talba għal rieżami tal-evalwazzjonijiet tiegħek, għandek tistenna sakemm ikollok it-tweġiba tal-kumitat ta’ selezzjoni għal dik it-talba għal rieżami (jiġifieri d-deċiżjoni finali) qabel ma tagħmel kwalunkwe talba għal aċċess għall-informazzjoni.

It-talbiet għal informazzjoni jridu jiġu pproċessati bi qbil mar-rekwiżit li l-proċedimenti tal-kumitat ta’ selezzjoni jkunu sigrieti, kif stipulat fir-Regolamenti tal-Persunal għall-Uffiċjali tal-Unjoni Ewropea (l-Anness III, l-Artikolu 6), li jipprekludu kemm l-iżvelar tal-fehmiet tal-kumitat ta’ selezzjoni kif ukoll l-iżvelar ta’ kwalunkwe informazzjoni relatata mal-evalwazzjonijiet personali jew komparattivi tal-kandidati.

Din it-talba trid tiġi pproċessata wkoll f’konformità mar-regoli dwar il-protezzjoni tal-individwi fir-rigward tal-ipproċessar tad-data personali. Il-Parlament iwieġeb it-talbiet għall-aċċess għall-informazzjoni fi żmien xahar minn meta jirċevihom.

Tista’ titlob l-informazzjoni li ġejja:

* Għall-evalwazzjoni tal-kwalifiki: il-punti li ngħatajt għal kull wieħed mill-kriterji ta’ evalwazzjoni ewlenin;
* Kopja mhux ikkoreġuta tal-karta tat-test bil-miktub tiegħek;
* It-tabelli tal-punteġġi individwali tiegħek (li jistabbilixxu l-punti miksuba għal kull wieħed mill-kriterji ta’ evalwazzjoni ewlenin) għal kull test li għalih ġejt mistieden/mistiedna.

Jekk tiġi inkluż(a) fil-lista ta’ kandidati idonei, tista’ tagħmel talba għal aċċess għall-informazzjoni biss ladarba tkun ġejt innotifikat(a) li ismek ġie inkluż fil-lista.

## Protezzjoni tad-data personali

Il-Parlament Ewropew, bħala l-korp responsabbli għall-organizzazzjoni ta’ kompetizzjonijiet/proċeduri ta’ selezzjoni, jiżgura li d-data personali tal-kandidati tiġi pproċessata f’konformità stretta mar-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni

ta’ persuni fiżiċi fir-rigward tal-ipproċessar ta’ data personali mill-korpi, l-uffiċċji u l-aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE1, b’mod partikolari fir-rigward tal-kunfidenzjalità u s-sigurtà tagħhom.

# TALBIET GĦAL RIEŻAMI – ILMENTI U APPELLI – ILMENTI LILL-OMBUDSMAN EWROPEW

L-informazzjoni dwar talbiet għal rieżami, appelli u lmenti lill-Ombudsman hija pprovduta fl-Anness III ta’ din il-gwida.

1 ĠU L 295, 21.11.2018, p. 39.

# ANNESS I

Tabella **indikattiva** tal-kwalifiki tal-**Unjoni Ewropea** li jagħtu aċċess għall-kompetizzjonijiet/proċeduri ta’ selezzjoni tal-grupp ta’ funzjonijiet AD2 (kull każ jiġi evalwat għalih):

|  |  |  |
| --- | --- | --- |
| **PAJJIŻ** | **Kors universitarju li jdum mill-anqas erba’ snin** | **Kors universitarju li jdum mill-anqas tliet snin** |
| **Belgique – België – Belgien** | Licence / Licentiaat / Diplôme d’études approfondies (DEA) / Diplôme d’études spécialisées (DES) / Diplôme d’études supérieures spécialisées (DESS) / Gediplomeerde in de Voortgezette Studies (GVS) / Gediplomeerdein de Gespecialiseerde Studies (GGS) / Gediplomeerde in de Aanvullende Studies (GAS)Agrégation de l’enseignement secondaire supérieur (AESS)/ AggregaatIngénieur industriel/Industrïeel ingenieur / Master — 60/120 ECTS / Master complémentaire— 60 ECTS ou plusAgrégation de l’enseignement secondaire supérieur (AESS) — 30 ECTSDoctorat/Doctoraal Diploma | Bachelor académique (dit «de transition») - 180 ECTSAcademisch gerichte Bachelor - 180 ECTS |
| **България** | Диплома за висше образование Бакалавър — 240 ECTS / Магистър — 300 ECTS / ДокторМагистър след Бакалавър — 60 ECTS / Магистър след Професионален бакалавър по… — 120 ECTS |  |
| **Česká republika** | Diplom o ukončení vysokoškolského studia / Magistr / Doktor | Diplom o ukončení bakalářského studia (Bakalář) |
| **Danmark** | Kandidatgrad/Candidatus / Master/Magistergrad (Mag.Art) / Licenciatgrad / Ph.d.-grad | Bachelorgrad (B.A or B. Sc)/ Professionsbachelorgrad / Diplomingeniør |
| **Deutschland** | Master (alle Hochschulen) / Diplom (Univ.) / Magister / Staatsexamen / Doktorgrad | Bachelor / Fachhochschulabschluss (FH)Staatsexamen (Regelstudienzeit 3 Jahre) |
| **Eesti** | Rakenduskõrghariduse diplom Bakalaureusekraad (160 ainepunkti) / Magistrikraad / Arstikraad / Hambaarstikraad/ Loomaarstikraad / Filosoofiadoktor / Doktorikraad (120–160 ainepunkti) | Bakalaureusekraad (min 120 ainepunkti) / Bakalaureusekraad (< 160 ainepunkti) |
| **Éire/Ireland** | Céim Onórach Bhaitsiléara (4 bliana/240 ECTS) *Honours Bachelor Degree (4 years*/ 240 ECTS) / Céim Ollscoile *University Degree /*Céim Mháistir (60-120 ECTS) *Master’s Degree (60- 120 ECTS) / Céim Dochtúra Doctorate* | Céim Onórach Bhaitsiléara (3 bliana/180 ECTS) (BA, B.Sc, B. Eng) *Honours Bachelor Degree* (3 *years*/180 ECTS) (BA, B.Sc, B. Eng) |

2 L-aċċess għall-gradi 7 sa 16 tal-grupp ta’ funzjonijiet AD huwa soġġett għall-kundizzjoni ulterjuri ta’ esperjenza professjonali adegwata ta’ mill-anqas sena.

|  |  |  |
| --- | --- | --- |
| **PAJJIŻ** | **Kors universitarju li jdum mill-anqas erba’ snin** | **Kors universitarju li jdum mill-anqas tliet snin** |
| **Ελλάδα** | Πτυχίο (ΑΕI πανεπιστημίου, πολυτεχνείου, ΤΕI υποχρεωτικής τετραετούς φοίτησης) 4 χρόνια (1ος κύκλος)Μεταπτυχιακό Δίπλωμα Ειδίκευσης (2ος κύκλος) Διδακτορικό Δίπλωμα (3ος κύκλος) |  |
| **España** | Licenciado / Ingeniero / Arquitecto / Graduado / Máster Universitario / Doctor | Diplomado / Ingeniero técnicoArquitecto técnico/Maestro |
| **France** | Maîtrise / MST (maîtrise des sciences et techniques) / MSG (maîtrise des sciences de gestion)DEST (diplôme d’études supérieures techniques)/ DRT (diplôme de recherche technologique)DESS (diplôme d’études supérieures spécialisées)/ DEA (diplôme d’études approfondies)Master 1 / Master 2 professionnel / Master 2 rechercheDiplôme des grandes écoles / Diplôme d’ingénieur / Doctorat | Licence |
| **Italia** | Diploma di Laurea (DL) — da 4 a 6 anni / Laurea specialistica (LS) / Laurea magistrale (LM) / Master universitario di primo livello / Master universitario di secondo livello / Diploma di Specializzazione (DS) / Dottorato di ricerca (DR) | Diploma universitario (3 anni) / Diploma di Scuola diretta a fini speciali (3 anni) / Laurea — L180 crediti |
| **Κύπρος** | Πανεπιστημιακό Πτυχíο/BachelorMaster / Doctorat |  |
| **Latvija** | Bakalaura diploms (160 kredīti) / Profesionālā bakalaura diploms / Maģistra diploms / Profesionālā maģistra diploms / Doktora grāds | Bakalaura diploms (min. 120 kredīti) |
| **Lietuva** | Aukštojo mokslo diplomas / Bakalauro diplomas/ Magistro diplomas / Daktaro diplomas / Meno licenciato diplomas | Profesinio bakalauro diplomas Aukštojo mokslo diplomas |
| **Luxembourg** | Master / Diplôme d’ingénieur industriel / DESS en droit européen | Bachelor / Diplôme d’ingénieur technicien |
| **Magyarország** | Egyetemi oklevél / Alapfokozat – 240 kredit / Mesterfokozat / Doktori fokozat | Főiskolai oklevél / Alapfokozat – 180 kredit vagy annál több |
| **Malta** | Bachelor’s degree / Master of Arts / Doctorate | Bachelor’s degree |
| **Nederland** | HBO Bachelor degree HBO/WO Master’s degreeDoctoraal examen /Doctoraat | Bachelor (WO) |
| **Österreich** | Master Magister/Magistra Magister/Magistra (FH) Diplom-Ingenieur/in Diplom-Ingenieur/in (FH) Doktor/inPhD | Bachelor Bakkalaureus/Bakkalaurea Bakkalaureus/Bakkalaurea (FH) |

|  |  |  |
| --- | --- | --- |
| **PAJJIŻ** | **Kors universitarju li jdum mill-anqas erba’ snin** | **Kors universitarju li jdum mill-anqas tliet snin** |
| **Polska** | Magister / Magister inżynierDyplom doktora | Licencjat / Inżynier |
| **Portugal** | Licenciado / Mestre / Doutor | Bacharel / Licenciado |
| **Republika Hrvatska** | Baccalaureus / Baccalaurea (Sveučilišni Prvostupnik / Prvostupnica)Stručni SpecijalistMaster degree (magistar struke) 300 kredit minmagistar inženjer/ magistrica inženjerka (mag. ing).Doktor struke / Doktor umjetnosti | Baccalaureus / Baccalaurea (Sveučilišni Prvostupnik / Prvostupnica) |
| **România** | Diplomă de Licenţă / Diplomă de inginer / Diplomă de urbanist / Diplomă de Master / Diplomă de Studii Aprofundate / Certificat de atestare (studii academice postuniversitare) / Diplomă de doctor | Diplomă de Licenţă |
| **Slovenija** | Univerzitetna diploma/ Magisterij / Specializacija/ Doktorat | Diploma o pridobljeni visoki strokovni izobrazbi |
| **Slovensko** | diplom o ukončení vysokoškolského štúdia / bakalár (Bc.) / magister magister/inžinier / ArtD | diplom o ukončení bakalárskeho štúdia (bakalár) |
| **Suomi/Finland** | Maisterin tutkinto — Magister-examenAmmattikorkeakoulututkinto — Yrkeshögskoleexamen (min 160 opintoviikkoa — studieveckor)Tohtorin tutkinto (Doktorsexamen) joko 4 vuotta tai 2 vuotta lisensiaatin tutkinnon jälkeen — antingen 4 år eller 2 år efter licentiatexamen / Lisensiaatti/Licentiat | Kandidaatin tutkinto- Kandidatexamen / Ammattikorkeakoulututkinto -Yrkeshögskoleexamen (min 120 opintoviikkoa — studieveckor) |
| **Sverige** | Magisterexamen (akademisk examen omfattande minst 160 poäng varav 80 poäng fördjupade studier i ett ämne + uppsats motsvarande 20 poäng eller två uppsatser motsvarande 10 poäng vardera) / Licentiatexamen / DoktorsexamenMeriter på avancerad nivå: Magisterexamen, 1 år, 60 högskolepoäng / Masterexamen, 2 år, 120 högskolepoängMeriter på forskarnivå: Licentiatexamen, 2 år, 120 högskolepoäng / Doktorsexamen, 4 år, 240 högskolepoäng | Kandidatexamen (akademisk examen omfattande minst 120 poäng varav 60 poäng fördjupade studier i ett ämne + uppsats motsvarande 10 poäng)Meriter på grundnivå:Kandidatexamen, 3 år, 180 högskolepoäng (Bachelor) |
| **United Kingdom** | Honours Bachelor degree / Master’s degree (MA, MB, MEng, MPhil, MSc) / Doctorate**NOTE:**UK diplomas awarded until 31 December 2020 are accepted without an equivalence. UK diplomas awarded as from 1 January 2021 must be accompanied by an equivalence issued by a competent authority of an EU Member State. | (Honours) Bachelor degreeNB: Master’s degree in Scotland |

# ANNESS II

Tabella **indikattiva** tal-kwalifiki tal-**Unjoni Ewropea** li jagħtu aċċess għall-kompetizzjonijiet/proċeduri ta’ selezzjoni tal-grupp ta’ funzjonijiet AST3 (kull każ jiġi evalwat għalih):

|  |  |  |
| --- | --- | --- |
| **PAJJIŻ** | **Edukazzjoni sekondarja****(li tagħti aċċess għall-edukazzjoni postsekondarja)** | **Edukazzjoni postsekondarja****(kors ta’ edukazzjoni għolja mhux universitarju jew kors universitarju qasir li jdum mill-anqas sentejn)** |
| **Belgique – België – Belgien** | Certificat de l’enseignement secondaire supérieur (CESS) / Diploma secundair onderwijs/ Diplôme d’aptitude à accéder à l’enseignement supérieur (DAES) / Getuigschrift van hoger secundair onderwijs / Diplôme d’enseignement professionnel / Getuigschrift van het beroepssecundair onderwijs | Candidature - Kandidaat Graduat - GegradueerdeBachelier (dit «professionnalisant» ou de «type court»)/ Professioneel gerichte Bachelor — 180 ECTS |
| **България** | Диплома за средно образование / Свидетелство за зрелост / Диплома / Диплома за завършено средно образование / Диплома за средно специално образование | Специалист по … |
| **Česká republika** | Vysvědčení o maturitní zkoušce | Vysvědčení o absolutoriu (Absolutorium) + diplomovaný specialista (DiS.) |
| **Danmark** | Bevis for: StudentereksamenHøjere Forberedelseseksamen (HF) / Højere Handelseksamen (HHX) / HøjereAfgangseksamen (HA) / Bevis for Højere Teknisk Eksamen (HTX) | Videregående uddannelser = Bevis for = Eksamensbevis som (erhversakademiuddannelse AK) |
| **Deutschland** | Allgemeine Hochschulreife / Abitur/ Fachgebundene Hochschulreife / Fachhochschulreife / Hochschulzugang für beruflich Qualifizierte |  |
| **Eesti** | Gümnaasiumi lõputunnistus + riigieksamitunnistusLõputunnistus kutsekeskhariduse omandamise kohta | Tunnistus keskhariduse baasil kutsekeskhariduse omandamise kohta |
| **Éire/Ireland** | Ardteistiméireacht Grád D3 i 5 ábhar / *Leaving Certificate Grade D3 in 5 subjects* / Gairmchlár na hArdteistiméireachta (GCAT) / *Leaving Certificate Vocational Programme* (LCVP) | Teastas Náisiúnta */ National Certificate /*Céim Bhaitsiléara / *Ordinary Bachelor Degree* Dioplóma Náisiúnta (ND, Dip.) */ National Diploma* (ND, Dip.) /Dámhachtain Ardteastas Ardoideachais (120 ECTS) / *Higher Certificate* (120 ECTS) |

3 L-aċċess għall-grupp ta’ funzjonijiet AST huwa soġġett għall-kundizzjoni ulterjuri ta’ esperjenza professjonali xierqa ta’ mill-anqas tliet snin.

|  |  |  |
| --- | --- | --- |
| **PAJJIŻ** | **Edukazzjoni sekondarja****(li tagħti aċċess għall-edukazzjoni postsekondarja)** | **Edukazzjoni postsekondarja****(kors ta’ edukazzjoni għolja mhux universitarju jew kors universitarju qasir li jdum mill-anqas sentejn)** |
| **Ελλάδα** | α) Απολυτήριο Γενικού Λυκείου β) Απολυτήριο Κλασικού Λυκείουγ) Απολυτήριο Τεχνικού — Επαγγελματικού Λυκείουδ) Απολυτήριο Ενιαίου Πολυκλαδικού ΛυκείουΑπολυτήριο Ενιαίου Λυκείου / Απολυτήριο Τεχνολογικού Επαγγελματικού Εκπαιδευτηρίου/ Απολυτήριο Γενικού Λυκείου / Απολυτήριο Επαγγελματικού Λυκείου | Δίπλωμα επαγγελματικής κατάρτισης (IΕΚ) |
| **España** | Bachillerato Unificado y Polivalente (BUP) + Curso de Orientación Universitaria (COU) / Bachillerato | Técnico superior / Técnico especialista |
| **France** | Baccalauréat / Diplôme d’accès aux études universitaires (DAEU) / Brevet de technicien | Diplôme d’études universitaires générales (DEUG) / Brevet de technicien supérieur (BTS)/ Diplôme universitaire de technologie (DUT) / Diplôme d’études universitaires scientifiques et techniques (DEUST) |
| **Italia** | Diploma di scuola secondaria superiore (diploma di maturità o esame di Stato conclusivo dei corsi di studio di istruzione secondaria superiore) | Certificato di specializzazione tecnica superiore/attestato di competenza (4 semestri) Diploma di istruzione e formazione tecnica superiore (IFTS) / Diploma di istruzione tecnica superiore (ITS) Diploma universitario (2 anni)Diploma di Scuola diretta a fini speciali (2 anni) |
| **Κύπρος** | Απολυτήριο | Δίπλωμα = Programmes offered by Public/Private Schools of Higher Education (for the latter accreditation is compulsory) / Higher Diploma |
| **Latvija** | Atestāts par vispārējo vidējo izglītībuDiploms par profesionālo vidējo izglītību | Diploms par pirmā līmeņa profesionālo augstāko izglītību |
| **Lietuva** | Brandos atestatas | Aukštojo mokslo diplomasAukštesniojo mokslo diplomas |
| **Luxembourg** | Diplôme de fin d’études secondaires et techniques | Brevet de technicien supérieur (BTS) / Brevet de maîtrise / Diplôme de premier cycle universitaire (DPCU) / Diplôme universitaire de technologie (DUT) |
| **Magyarország** | Gimnáziumi érettségi bizonyítvány / Szakközép- iskolai érettségiképesítő bizonyítvány / Érettségi bizonyítvány | Bizonyítvány felsőfokú szakképesítésről |

|  |  |  |
| --- | --- | --- |
| **PAJJIŻ** | **Edukazzjoni sekondarja****(li tagħti aċċess għall-edukazzjoni postsekondarja)** | **Edukazzjoni postsekondarja****(kors ta’ edukazzjoni għolja mhux universitarju jew kors universitarju qasir li jdum mill-anqas sentejn)** |
| **Malta** | Advanced Matriculation or GCE Advanced level in 3 subjects (2 of them grade C or higher) / Matriculation certificate (2 subjects at Advanced level and 4 at Intermediate level including systems of knowledge with overall grade A-C)+ Passes in the Secondary Education Certificate examination at Grade 5 /2 A Levels (passes A-E) + a number of subjects at Ordinary level, or equivalent | MCAST diplomas/certificates Higher National Diploma |
| **Nederland** | Diploma VWO / Diploma staatsexamen (2 diploma’s) / Diploma staatsexamenvoorbereidend wetenschappelijk onderwijs (Diploma staatsexamen VWO) / Diploma staatsexamen hoger algemeen voortgezet onderwijs (Diploma staatsexamen HAVO) | Kandidaatsexamen Associate degree (AD) |
| **Österreich** | Matura/ReifeprüfungReife-und Diplomprüfung Berufsreifeprüfung | Kollegdiplom Akademiediplom |
| **Polska** | Świadectwo dojrzałościŚwiadectwo ukończenia liceum ogólnokształcącego | Dyplom ukończenia kolegium nauczycielskiego Świadectwo ukończenia szkoły policealnej |
| **Portugal** | Diploma de Ensino Secundário/ Certificado de Habilitações do Ensino Secundário |  |
| **Republika Hrvatska** | Svjedodžba o državnoj maturi Svjedodžba o zavrsnom ispitu | Associate degree Graduate specialistStručni Pristupnik / Pristupnica |
| **România** | Diplomă de bacalaureat | Diplomă de absolvire (Colegiu universitar) învăţamânt preuniversitar |
| **Slovenija** | Maturitetno spričevalo (Spričevalo o poklicni maturi) (Spričevalo o zaključnem izpitu) | Diploma višje strokovne šole |
| **Slovensko** | vysvedčenie o maturitnej skúške | absolventský diplom |
| **Suomi/Finland** | Ylioppilastutkinto tai peruskoulu + kolmen vuoden ammatillinen koulutus –Studentexamen eller grundskola + treårig yrkesinriktad utbildning (Betyg över avlagd yrkesexamen på andra stadiet)Todistus yhdistelmäopinnoista (Betyg över kombinationsstudier) | Ammatillinen opistoasteen tutkinto— Yrkesexamen på institutnivå |
| **Sverige** | Slutbetyg från gymnasieskolan (3-årig gymnasial utbildning) | Högskoleexamen (80 poäng)Högskoleexamen, 2 år,120 högskolepoäng Yrkeshögskoleexamen/Kvalificerad yrkeshögskoleexamen, 1– 3 år |

|  |  |  |
| --- | --- | --- |
| **PAJJIŻ** | **Edukazzjoni sekondarja****(li tagħti aċċess għall-edukazzjoni postsekondarja)** | **Edukazzjoni postsekondarja****(kors ta’ edukazzjoni għolja mhux universitarju jew kors universitarju qasir li jdum mill-anqas sentejn)** |
| **United Kingdom** | General Certificate of Education Advanced level— 2 passes or equivalent (grades A to E)BTEC National DiplomaGeneral National Vocational Qualification (GNVQ), advanced levelAdvanced Vocational Certificate of Education, A level (VCE A level)**NOTE:**UK diplomas awarded until 31 December 2020 are accepted without an equivalence. UK diplomas awarded as from 1 January 2021 must be accompanied by an equivalence issued by a competent authority of an EU Member State. | Higher National Diploma/ Certificate (BTEC)/SCOTVECDiploma of Higher Education (DipHE)National Vocational Qualifications (NVQ) and Scottish Vocational Qualifications (SVQ) level 4 |

# ANNESS III

## TALBIET GĦAL RIEŻAMI – ILMENTI U APPELLI – ILMENTI LILL-OMBUDSMAN EWROPEW

### Talbiet għal rieżami

Tista’ titlob li l-kumitat ta’ selezzjoni jirrieżamina deċiżjoni indirizzata lilek u li taffettwak b’mod negattiv, jekk temmen li l-interessi tiegħek ikunu ġew ippreġudikati fi kwalunkwe stadju ta’ din il-proċedura ta’ selezzjoni minħabba żball jew minħabba li l-kumitat ta’ selezzjoni jkun aġixxa b’mod inġust jew ikun naqas milli jikkonforma mar-regoli li jirregolaw il-proċedura.

It-talbiet għal rieżami jridu jintbagħtu permezz tal-kont Apply4EP tiegħek fi żmien **10 ijiem kalendarji mid-data li fiha tkun intbagħtet l-email li tinnotifikak bid-deċiżjoni tal-kumitat ta’ selezzjoni**. **It-talba tiegħek trid tiddikjara b’mod ċar li qed titlob rieżami tad-deċiżjoni tal-kumitat u trid tipprovdi spjegazzjoni dettaljata tar-raġunijiet tiegħek.** Tirċievi tweġiba malajr kemm jista’ jkun.

**Deċiżjoni adottata wara talba għal rieżami tissostitwixxi d-deċiżjoni inizjali**. Għal din ir-raġuni, jekk wieħed jew waħda mill-kandidati jiddeċiedu li jibagħtu talba għal rieżami ta’ deċiżjoni tal-kumitat ta’ selezzjoni, huma jintalbu jistennew it-tweġiba tal-kumitat ta’ selezzjoni qabel ma jressqu kwalunkwe lment jew rikors kontra d-deċiżjoni li tkun qed taffettwahom b’mod negattiv.

### Ilmenti u appelli ġudizzjarji

Jekk tqis li deċiżjoni tal-kumitat ta’ selezzjoni jew tal-awtorità tal-ħatra tkun affettwatek b’mod negattiv, tista’ tressaq ilment, fi kwalunkwe stadju tal-proċedura ta’ selezzjoni, skont l-Artikolu 90(2) tar-Regolamenti tal-Persunal għall-Uffiċjali tal-Unjoni Ewropea4.

L-ilment għandu jiġi indirizzat lil:

The Secretary-General European Parliament, Konrad Adenauer Building, L-2929 Luxembourg, LUXEMBOURG

Tista’ tressaq ilment permezz ta’ email lil AR90@europarl.europa.eu. Jekk tagħżel li tibgħat l-ilment tiegħek bl-email, taċċetta li l-komunikazzjonijiet kollha u d-deċiżjoni finali jintbagħtu fl-indirizz tal-email tiegħek. Barra minn hekk, tajjeb li tkun taf li jekk tibgħat l-ilment tiegħek bl-email, mhux meħtieġ li tibagħtu wkoll bil-posta.

Ta’ min jinnota li l-Awtorità tal-Ħatra ma tistax temenda jew tannulla d-deċiżjonijiet tal-kumitati ta’ selezzjoni fi proċedura ta’ selezzjoni. Jekk tixtieq tikkontesta deċiżjoni ta’ kumitat ta’ selezzjoni, tista’ tressaq appell direttament quddiem il-Qorti Ġenerali tal-Unjoni Ewropea mingħajr ma l-ewwel ikun tressaq ilment skont l-Artikolu 90(2) tar-Regolamenti tal-Persunal għall-Uffiċjali tal-Unjoni Ewropea.

Meta tikkontesta deċiżjoni tal-Awtorità tal-Ħatra, ikun biss possibbli li tressaq appell quddiem il-Qorti Ġenerali tal-Unjoni Ewropea wara li tkun ressaqt ilment fl-ambitu tal-Artikolu 90(2) tar-Regolamenti tal-Persunal għall-Uffiċjali tal-Unjoni Ewropea.

4 Ara r-Regolament tal-Kunsill (KEE, Euratom, KEFA) Nru 259/68 (ĠU L 56, 4.3.1968, p. 1), kif emendat mir-Regolament (KE, Euratom) Nru 723/2004 (ĠU L 124, 27.4.2004, p. 1) u reċentement mir-Regolament (UE, Euratom) Nru 1023/2013 tal-Parlament Ewropew u tal-Kunsill tat-22 ta’ Ottubru 2013 li jemenda r-Regolamenti tal-Persunal għall-Uffiċjali tal-Unjoni Ewropea u l-Kundizzjonijiet tal-Impjieg ta’ Aġenti Oħra tal-Unjoni Ewropea (ĠU L 287, 29.10.2013, p. 15).

Appell ġudizzjarju jrid jiġi indirizzat lil:

General Court of the European Union, L-2925 Luxembourg,

LUXEMBOURG,

skont l-Artikolu 270 tat-Trattat dwar il-Funzjonament tal-Unjoni Ewropea u l-Artikolu 91 tar-Regolamenti tal-Persunal għall-Uffiċjali tal-Unjoni Ewropea.

L-appelli quddiem il-Qorti Ġenerali tal-Unjoni Ewropea jistgħu jsiru biss permezz ta’ avukat awtorizzat li jipprattika quddiem qorti ta’ Stat Membru tal-Unjoni Ewropea jew taż-Żona Ekonomika Ewropea.

Il-limiti ta’ żmien stipulati fl-Artikoli 90 u 91 tar-Regolamenti tal-Persunal għall-Uffiċjali tal-Unjoni Ewropea li japplikaw għal dawn iż-żewġ tipi ta’ appelli jibdew jiddekorru jew mid-data tan-notifika tad-deċiżjoni inizjali li tkun qed taffettwak b’mod negattiv jew, fil-każ biss ta’ talba għal rieżami, mid-data li fiha tiġi nnotifikat(a) bit-tweġiba inizjali tal-kumitat ta’ selezzjoni għat-talba.

### Tressiq ta’ lment lill-Ombudsman Ewropew

Bħala ċittadin jew resident tal-Unjoni Ewropea, tista’ tressaq ilment lill-Ombudsman Ewropew:

European Ombudsman

1, Avenue du Président Robert Schuman – B.P. 403 67001 Strasbourg Cedex

FRANCE,

skont l-Artikolu 228(1) tat-Trattat dwar il-Funzjonament tal-Unjoni Ewropea u f’konformità mal-kundizzjonijiet stabbiliti fir-Regolament (UE, Euratom) 2021/1163 tal-Parlament Ewropew tal-24 ta’ Ġunju 2021 li jistabbilixxi r-regolamenti u l-kundizzjonijiet ġenerali li jirregolaw it-twettiq tad-dmirijiet tal-Ombudsman5 (Statut tal-Ombudsman Ewropew) u li jħassar id-Deċiżjoni 94/262/KEFA, KE, Euratom.

Għandek tkun taf li l-ilmenti mressqa lill-Ombudsman ma jissospendux il-limitu ta’ żmien stipulat fl-Artikolu 91 tar-Regolamenti tal-Persunal għat-tressiq ta’ appelli quddiem il-Qorti tal-Ġustizzja tal-Unjoni Ewropea skont l-Artikolu 270 tat-Trattat dwar il-Funzjonament tal-Unjoni Ewropea. F’konformità mal-Artikolu 228(1) tat-Trattat dwar il-Funzjonament tal-Unjoni Ewropea, l-Ombudsman ma jeżaminax ilmenti fejn il-fatti allegati jkunu jew kienu s-suġġett ta’ proċedimenti ġudizzjarji.

It-tressiq ta’ talba għal rieżami, appell jew ilment lill-Ombudsman Ewropew ma għandu l-ebda effett sospensiv fuq ix-xogħol tal-kumitat ta’ selezzjoni.

5 <http://data.europa.eu/eli/reg/2021/1163/oj>